hotchpotch/miracl-hf-unified huggingface dataset:
Matthias Joseph Isuja
Matthias Joseph Isuja (14 Agosti 1929 - 13 Aprili 2016) alikuwa askofu Mkatoliki nchini Tanzania.
Aliwekwa wakfu na Kardinali Laurean Rugambwa mwaka 1972.
Tangu mwaka huo hadi 2005, alipostaafu, alikuwa askofu wa Jimbo la Dodoma.
Kwa asili, Askofu Isuja ni Mrangi aliyetokea Haubi.
William Pascal Kikoti
William Pascal Kikoti (3 Machi 1957 - 28 Agosti 2012) alikuwa askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka 2001. Tangu mwaka huo hadi kifo chake alikuwa askofu wa Jimbo la Mpanda.
Method Kilaini
Method Kilaini (amezaliwa Katoma, Bukoba, 30 Machi 1948) ni askofu wa Kanisa Katoliki nchini Tanzania anayehudumia kama askofu msaidizi wa Jimbo la Bukoba.
Askofu Kilaini alipewa upadrisho kama padre wa jimbo la Bukoba jijini Roma mwaka 1972 na Kardinali Agnelo Rossi baada ya kupata shahada ya pili ya teolojia huko Roma.
Baada ya kurudi nyumbani Bukoba, Tanzania, alifanya kazi parokiani, baadaye alikuwa mhazini msaidizi wa jimbo.
Kati ya mwaka 1978 hadi 1985 alifundisha Historia ya Kanisa katika Seminari Kuu ya Ntungamo.
Mwaka 1985 alirudi Roma na kupata shahada ya udaktari wa tauhidi katika Historia ya Kanisa kutoka chuo Kikuu cha Gregoriana mwaka 1990.
Mwaka 1990 hadi 2000 alikuwa Katibu mkuu wa Baraza la Maaskofu Katoliki Tanzania.
Kuanzia mwaka 2000 alikuwa askofu msaidizi wa Jimbo Kuu la Dar es Salaam hadi mwaka 2009 alipoteuliwa kuwa askofu msaidizi wa Jimbo Katoliki la Bukoba.
Damian Kyaruzi
Damian Kyaruzi (amezaliwa 22 Aprili 1940) ni askofu Mkatoliki nchini Tanzania.
Aliwekwa wakfu na Askofu Mkuu Mario Epifanio Abdallah Mgulunde mwaka 1997.
Tangu mwaka huo, alikuwa askofu wa Jimbo la Sumbawanga hadi alipostaafu mwaka 2018.
Fortunatus Lukanima
Fortunatus Lukanima (8 Desemba 1940 - 12 Machi 2014) alikuwa askofu Mkatoliki nchini Tanzania.
Aliwekwa wakfu na Kardinali Laurean Rugambwa mwaka 1989. Tangu mwaka huo alikuwa askofu wa Jimbo la Arusha hadi 1998, alipojiuzulu.
Baadaye alifanya uchungaji kwao Ukerewe hadi kifo chake.
Alfred Leonhard Maluma
Alfred Leonhard Maluma (amezaliwa 12 Desemba 1955) ni askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka wa 2002. Tangu mwaka huo, ni askofu wa Jimbo la Njombe.
Emmanuel Mapunda
Emmanuel Mapunda (amezaliwa 10 Desemba 1935) ni askofu Mkatoliki nchini Tanzania.
Aliwekwa wakfu na Papa Yohane Paulo II mwaka wa 1987. Tangu mwaka huo alikuwa askofu wa Jimbo la Mbinga hadi mwaka 2011 alipostaafu.
Ludovic Minde
Ludovic Minde (amezaliwa 9 Desemba 1952) ni askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka wa 2001.
Tangu mwaka huo, ni askofu wa Jimbo la Kahama.
Telesphore Mkude
Telesphore Mkude (amezaliwa Pinde, wilaya ya Mvomero, mkoa wa Morogoro, 30 Novemba 1945) ni askofu Mkatoliki nchini Tanzania.
Alipata upadrisho tarehe 16 Julai 1972.
Aliwekwa wakfu na Kardinali Laurean Rugambwa tarehe 26 Aprili 1988 kwa ajili ya Jimbo Katoliki la Tanga.
Tangu mwaka 1993 ni askofu wa Jimbo la Morogoro.
Gabriel Mmole
Gabriel Mmole (amezaliwa Mbwinji, wilaya ya Masasi, mkoa wa Mtwara, 1939) ni askofu Mkatoliki nchini Tanzania.
Baada ya masomo yake ya falsafa na tauhidi, alipewa daraja takatifu ya upadre huko Ndanda-Mtwara mwaka 1971.
Baada ya upadrisho, alifanya kazi za kichungaji katika parokia kadhaa kabla ya kwenda masomoni nchini Uganda. Kisha kurudi toka masomoni, alifanywa gombera wa seminari ndogo ya Namupa iliyopo jimbo la Lindi tangu mwaka 1974 mpaka 1988.
Alitangazwa askofu wa Mtwara Machi 25 1988 na kuwekwa wakfu Mei 25 1988 na kardinali Laurean Rugambwa. Madhehebu ya kuwekwa wakfu yalifanyika katika kanisa kuu la Mtwara na kuhudhuriwa na maaskofu, mapadre, watawa na maelfu ya walei na watu wengine wenye mapenzi mema.
Tangu mwaka huo hadi tarehe 15 Oktoba 2015 alikuwa askofu wa Jimbo la Mtwara.
Chini ya utawala wake, zilianzishwa parokia za Shangani West, Namombwe, Mahurunga na Mt. Benedikto, Newala. Ameanzisha pia sekondari ya masista, Mtwara na chuo kikuu cha STEMMUCO.
Askofu Mmole ni mwandishi ambaye ameandika vitabu vya Uchumba si Ndoa, Ndoa yente Doa, Nyinyi ni Chumvi ya Dunia na Mwanga wa Ulimwegu.
Castor Paul Msemwa
Castor Paul Msemwa (13 Februari 1955 - 19 Oktoba 2017) alikuwa askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka wa 2005. Tangu mwaka huo alikuwa askofu msaidizi wa Jimbo la Tunduru-Masasi hadi alipofanywa askofu wa jimbo hilo.
Michael George Mabuga Msonganzila
Michael George Mabuga Msonganzila (amezaliwa 17 Julai 1956) ni askofu Mkatoliki nchini Tanzania.
Aliwekwa wakfu na Askofu Mkuu Anthony Peter Mayala mwaka wa 2008. Tangu mwaka huo, ni askofu wa Jimbo la Musoma.
Norbert Wendelin Mtega
Norbert Wendelin Mtega (amezaliwa 17 Agosti 1945) ni askofu Mkatoliki nchini Tanzania.
Aliwekwa wakfu na Papa Yohane Paulo II mwaka wa 1986 kama askofu wa Jimbo Katoliki la Iringa.
Tangu mwaka wa 1992, alikuwa askofu mkuu wa Jimbo Kuu la Songea hadi tarehe 15 Mei 2013, alipojiuzulu.
I Need a Beat
I Need a Beat ni single ya kwanza kutoka kwa rapa, LL Cool J, na ni moja kati ya matoleo mawili ya Def Jam Recordings kuwa na nembo katalogi ya namba, sambamba kabisa na Beastie Boys' "Rock Hard". Ilitolewa mnamo mwaka wa 1984 kwa ajili ya Def Jam Recordings, imetayarishwa na Rick Rubin na kutungwa na Rubin, LL Cool J na Adam Horovitz wa Beastie Boys. Baadaye wimbo ulirudiwa tena na kutumbukizwa kwenye albamu yake ya kwanza ya "Radio".
Magnus Mwalunyungu
Magnus Mwalunyungu (25 Agosti 1930 - 13 Februari 2015) alikuwa askofu Mkatoliki nchini Tanzania.
Aliwekwa wakfu na Kardinali Laurean Rugambwa mwaka wa 1992. Tangu mwaka huo alikuwa askofu wa Jimbo la Tunduru-Masasi hadi 2005, alipostaafu.
Raymond Mwanyika
Raymond Mwanyika (1930 - 24 Oktoba 2013) alikuwa askofu Mkatoliki nchini Tanzania.
Aliwekwa wakfu na Kardinali Laurean Rugambwa mwaka wa 1971. Tangu mwaka huo alikuwa askofu wa Jimbo la Njombe hadi 2002, alipojiuzulu.
Agapiti Ndorobo
Agapiti Ndorobo (amezaliwa 14 Agosti 1954) ni askofu Mkatoliki nchini Tanzania.
Aliwekwa wakfu na Kardinali Polycarp Pengo mwaka wa 1995. Tangu mwaka huo, ni askofu wa Jimbo la Mahenge.
Kwa asili, Askofu Ndorobo ni Mrangi.
Tarcisius Ngalalekumtwa
Tarcisius Ngalalekumtwa (amezaliwa 25 Oktoba 1948) ni askofu Mkatoliki nchini Tanzania.
Aliwekwa wakfu na Papa Yohane Paulo II mwaka wa 1989 kama askofu mwandamizi wa Jimbo Katoliki la Sumbawanga.
Tangu tarehe 21 Novemba 1992, ni askofu wa Jimbo la Iringa.
Alipata kuwa rais wa Baraza la Maaskofu Katoliki Tanzania (2012-2018).
Bruno Pius Ngonyani
Bruno Pius Ngonyani (amezaliwa 8 Agosti 1945) ni askofu Mkatoliki nchini Tanzania.
Aliwekwa wakfu na Papa Yohane Paulo II mwaka wa 1991. Tangu mwaka huo, ni askofu wa Jimbo la Lindi.
Severine Niwemugizi
Severine Niwemugizi (amezaliwa 3 Juni 1956) ni askofu Mkatoliki nchini Tanzania.
Aliwekwa wakfu na Askofu Mkuu Anthony Peter Mayala mwaka wa 1997. Tangu mwaka huo, ni askofu wa Jimbo la Rulenge-Ngara.
Pia ni mkurugenzi wa Radio Kwizera Ngara.
Aliwahi kuwa rais wa Baraza la Maaskofu Katoliki Tanzania (2000-2006).
Mkorosho
Mkorosho, pia mbibo au mkanju ("Anacardium occidentale"), ni mti unaozaa korosho, moja baina ya jozi za kulika zinazopendwa kabisa. Kokwa haimo ndani ya tunda lakini inaambata chini lake. Matunda yanaitwa mabibo au makanju pia.
Placidus Gervasius Nkalanga
Placidus Gervasius Nkalanga, O.S.B. (19 Juni 1919 - 18 Desemba 2015) alikuwa askofu wa Kanisa Katoliki nchini Tanzania.
Aliwekwa wakfu na Papa Yohane XXIII mwaka 1961.
Tangu 1969 alikuwa askofu wa Jimbo la Bukoba hadi 1973 alipojiuzulu ili kujiunga na utawa wa Wabenedikto huko Hanga (Songea) alipoishi hadi kifo chake.
Aliwahi kuwa rais wa Baraza la Maaskofu Katoliki Tanzania (1969-1970).
I Can't Live Without My Radio
"I Can't Live Without My Radio" ni single kiongozi kutoka katika albamu ya kwanza ya LL Cool J, "Radio". Ilitolewa mnamo mwaka wa 1985 kupitia studio za Def Jam Recordings na zote -litungwa na kutayarishwa na LL Cool J na Rick Rubin. Wimbo huu ulipata mafanikio mwanana, imeiweka katika nafasi ya #15 kwenye chati za Hot R&B/Hip-Hop Singles & Tracks na mpaka leo hii huhesabiwa na wengi kwamba ni moja kati ya nyimbo bora za hip hop zilizowahi kurekodiwa. "I Can't Live Without My Radio" ilitolewa na single -liofuatia I Can Give You More.
I Can Give You More
I Can Give You More ni single ya pili kutoka katika albamu ya kwanza ya LL Cool J, Radio. Ilitolewa mnamo mwaka wa 1985 chini ya studio ya Def Jam Recordings na ulitungwa na kutayarishwa na Rick Rubin na LL Cool J. Wimbo ulishika nafasi ya #21 kwenye chati za Hot R&B/Hip-Hop Songs. I Can Give You More lilikuwa toleo jengine la single ya I Can't Live Without My Radio upande-B.
Rock the Bells
Rock the Bells ni single ya tatu kutoka katika albamu ya kwanza ya LL Cool J, Radio. Ilitolewa mnamo mwaka wa 1985 na Def Jam Recordings. Ilitungwa na LL Cool J na kutayarishwa na Rick Rubin. Rock the Bells ilifikia kiwango cha #17 kwenye chati za Hot R&B/Hip-Hop Songs. Wimbo huu baadaye ukaja-kusampuliwa na yeye mwenye LL Cool J kwa ajili ya wimbo wake wa "Mama Said Knock You Out", kutoka katika albamu yake ya yenye jina sawa na la wimbo huo.
Eminem, DJ Jazzy Jeff na The Roots waliuimba wimbo huu wa “Rock The Bells” kwenye VH1 Hip Hop Honors ikiwa kama kuonyesha shukrani kwa Def Jam.
You'll Rock
You'll Rock ni single ya tano kutoka katika albamu ya kwanza ya LL Cool J, You'll Rock. Ilitolewa mnamo mwaka wa 1985 katika studio ya Def Jam Recordings na ilitungwa na kutayarishwa na Rick Rubin na LL Cool J. Wimbo ulihahakiwa kuwa kwamba ndiyo wa nne katika single zote kutoka albamu na wa mwisho kupata mafanikio katika orodha hiyo, kwa kushika kilele cha #59 kwenye chati za Hot R&B/Hip-Hop Songs.
Jimbo kuu
Jimbo kuu ni jimbo yenye hadhi ya juu upande wa sheria za Kanisa kwa msingi wa historia, wingi wa watu au waamini n.k.
Kwa kawaida lina majimbo ya kandokando chini yake.
Askofu anayeongoza jimbo la namna hiyo anaitwa Askofu mkuu.
Katika Kanisa Katoliki anavaa shingoni nguo maalumu inayoitwa "pallium" kama Papa, kumaanisha kwamba anashiriki mamlaka yake ya juu katika kanda ya Kanisa kadiri ya sheria za Kanisa.
Mwaka 2009 duniani kulikuwa na majimbo makuu kabisa 4, majimbo makuu 540 yenye majimbo chini yake na mengine 77 yasiyo na majimbo chini yake.
Hamilton, Ontario
Hamilton ni mji mkubwa wa tatu katika mkoa la Ontario. Kunako mwaka wa 2006, idadi ya wakazi ilikuwa 504,559. Eneo lake ni 227.70 m. Mji upo m 75–324 kutoka juu ya usawa wa bahari.
Jina la mji lilitolewa kwa heshima ya George Hamilton, ambao walianzisha mji.
Mji ulianzishwa mwaka 1846.
Askofu mkuu kabisa
Askofu mkuu kabisa ni cheo cha pekee kinachopatikana katika Makanisa Katoliki ya Mashariki 4 kati ya 22.
Askofu huyo anaongoza mojawapo kwa mamlaka inayofanana na ile ya Patriarki, lakini hapewi na Papa jina hilo kwa sababu za kiekumeni, yaani kwa kuzingatia upinzani wa Waorthodoksi.
Wakatoliki wa Kale
Wakatoliki wa Kale ni jina linalotumika kujumlisha Wakristo wa Magharibi ambao wametengana na Askofu wa Roma hasa baada ya Mtaguso wa kwanza wa Vatikano (1869-1870) kutangaza dogma ya Papa kutoweza kukosea anapotamka rasmi jambo fulani kama fundisho la kudumu moja kwa moja.
Wakristo hao walijipatia uaskofu halisi katika mlolongo wa Mitume kupitia Askofu wa Utrecht mwaka 1873, na baada ya hapo waliusambaza kwa madhehebu mengi, ambayo mengine kwa sasa hayana ushirika nao.
Kumbe Wakatoliki wa Kale wana ushirika na Waanglikana.
Imani na liturujia zao zinafanana na zile za Kanisa Katoliki, lakini taratibu zimekwenda mbali, kwa mfano kwa kukubali upadri kwa wanawake na kwa kiasi fulani ushoga.
Baadhi ya Makanisa ya namna hiyo yanaunda "Umoja wa Utrecht" ulioanzishwa mwaka 1889 na kuwa na waamini 115,000 duniani mwaka 2016, wakiwa karibu wote wakazi wa Ulaya Magharibi na Poland.
Mtaguso wa nne wa Konstantinopoli
Mtaguso wa nne wa Konstantinopoli ni jina linalotumiwa na Wakristo kwa namna tofauti, kadiri wanavyokubali au kukataa uhalali na uekumeni wa mitaguso fulanifulani.
Kanisa Katoliki linahesabu kuwa Mtaguso mkuu wa nne ule uliofanyika tangu tarehe 5 Oktoba 869 hadi 28 Februari 870.
Uliitishwa na Kaisari Basili I wa Bisanti na Papa Adrian II (867-872) kwa sababu mwisho wa ikonoklastia katika sinodi ya mwaka 843 ulikuwa umeacha athari kubwa katika Kanisa la Mashariki.
Patriarki Metodi wa Konstantinopoli (843-847) alijitahidi kutuliza pande zote, lakini hakufaulu.
Alipofariki, malkia Teodora, akitawala kwa niaba ya mtoto Mikaeli III wa Bisanti alilazimisha nafasi yake ishikwe na Ignas I (847-858), mmonaki mwenye msimamo mkali, ambaye hatimaye aliondoshwa.
Badala yake alichaguliwa mlei msomi Fosyo ambaye kwa siku chache alipewa daraja na kutawazwa, lakini kufikia Februari 859 lililotea farakano kati ya waliomkubali yeye na waliomkubali Ignas I.
Ndipo Fosyo alipojitahidi kuungwa mkono na Papa Nikolaus I (858-867), ambaye kwanza alimkubali pamoja na pendekezo la Kaisari Mikaeli III la kuitisha mtaguso uliofanyika Konstantinopoli kati ya Aprili na Agosti 861 wakihudhuria maaskofu zaidi ya 300.
Papa hakupendezwa na maamuzi ya mtaguso huo, akashindana na Kaisari kimaandishi kwa sababu za kiutamaduni na za kisiasa pia.
Hapo Fosyo alipata nguvu dhidi ya Papa akaitisha mtaguso uliovunja umoja kati ya Makanisa ya Mashariki na yale ya Magharibi mwaka 867, akithubutu kwa mara ya kwanza kumhukumu Papa kama mzushi na kutaka kumuondoa madarakani.
Kumbe Kaisari mpya alimrudisha Ignas I kuwa Patriarki na pamoja naye akamuomba Papa atume mabalozi kwa mtaguso mwingine wa kufanyika Konstantinopoli.
Mtaguso ulipoanza tarehe 5 Oktoba 869 walikuwepo tu maaskofu wakuu 5 na maaskofu wengine 7, lakini walikuwepo mabalozi wa Mapatriarki wa Antiokia na Yerusalemu (wale wa Aleksandria walifika baadaye).
Waliokuwa upande wa Fosyo walikubaliwa kuhudhuria kuanzia tarehe 7 Oktoba wakamtetea sana dhidi ya msimamo wa Papa, lakini wakashindwa na kutengwa (29 Oktoba).
Baada ya miezi mitatu mtaguso uliendelea tarehe 12 Februari 870, wakiwepo maaskofu 67 walioongezeka tena hadi kufikia 103 siku ya mwisho (28 Februari), lilipotolewa tamko la imani pamoja na kanuni 26 kuhusu teolojia na sheria, bila ya kutoa mafundisho mapya. Pamoja na idadi yenyewe kutokuwa kubwa sana, ni muhimu kwamba walikuwepo maaskofu wakuu 37 kati ya 40.
Kwa kuwa mtaguso huu haukukubaliwa sana huko Konstantinopoli (hasa baada ya Fosyo kurudia Upatriarki mwaka 877), na pande mbili zilishindwa zaidi na zaidi kuelewana, uliitishwa mtaguso mwingine, ambapo wafuasi wa Fosyo walikuwa ndio wengi.
Baadhi ya Waorthodoksi wanahesabu mtaguso huo mpya (879-880), uliofuta maamuzi dhidi ya Fosyo, kuwa wa kiekumeni na kuukataa ule wa miaka 10 ya nyuma. Lakini wengine hawaukubali kuwa wa kiekumeni kwa sababu haukutoa mafundisho ya imani.
Ingawa wajumbe wa Papa Yohane VIII (872-882) walikubali kwanza maamuzi wa mtaguso huo ili kudumisha amani, na labda hata yeye mwenyewe, waandamizi wake waliukataa, na Fosyo mwenyewe aliondoshwa tena mwaka 886.
Susanne Wenger
Susanne Wenger, pia Adunni Olurisa, (* 4 Julai 1915 mjini Graz (Austria); † 12 Januari 2009 mjini Oshogbo, Nigeria) alikuwa msanii kutoka Austria aliyekaa muda mrefu Nigeria na kuunganisha mitindo ya sanaa za Ulaya na Afrika. Aliingia katika dini ya jadi ya Wayoruba akatambuliwa kama kuhani na kupewa jina la kineyeji.
Susanne Wenger alizaliwa Austria kama mtoto wa wazazi Waaustria-Waswisi. Mjini Graz alianza kusoma sanaa akaendela kusoma uchoraji huko Vienna. Alishiriki katika mapambano ya kisiasa akapinga maungano ya Austriana Ujerumani. Wakati wa utawala wa kifashisti hakuonyesha picha zake. Baada ya vita alichora kwa ajili ya magazeti fulani yenye mwelekeo wa kijamii.
Alitembelea Italia, Uswisi na Ufaransa alipoolewa na Mjerumani Ulli Beier. Pamoja na Beier alihamia Nigeria ambako mumewe alipewa nafasi ya kufundisha kwenye chuo kikuu cha Ibadan.
Baada ya kufika Nigeria Wenger aligonjeka na kifua kikuu. Madaktari walishindwa kumsaidia hadi alitembelewa na babalawo au mganga wa Kiyoruba aliyeweza kumtibu. Baada ya uponyaji huu Wenger alijishughulisha sana na utamaduni, dini na sanaa ya Wayoruba akajenga nyumba yake mjini Oshogbo. Hapa alitumia muda mwingi katika msitu ulio patakatifu pa mungu-mama Osun. Ilipoonekana ya kwamba msitu huu ulikuwa hatarini kuharibiwa alinunua eneo na kupamba eneo la patakatifu kwa kazi za sanii zake.
Alifundisha wasanii wengi Wanigeria akishirikiana nao katika shule yake ya „New Sacred Art“. Mume wake alikaa naye lakini baadaye alirudi Ujerumani wakati Wenger alibaki Oshogbo. Baada ya kuingizwa katika siri za dini ya Kiyoruba akapewa cheo cha kuhani na jina la Adunni Olosuria. Msitu mtakatifu wa Osun ulipokelewa katika orodha ya urithi wa dunia ya UNESCO.
John Bauer
John Bauer (4 Juni 1882 - 20 Novemba 1918) alikuwa mchoraji kutoka Uswidi. Yeye alisoma katika Chuo cha Sanaa mjini Stockholm. Picha zake unapatikana katika kitabu "Bland tomtar och troll" (Baina ya Mibilikimo na Majitu).
Billboard 200
"Billboard" 200 ni safu ya kutaja albamu za muziki na ma-EP 200 zenye-mauzoya juu huko nchini Marekani. Safu hii huchapishwa kila wiki na jarida la "Billboard". Mara kwa mara hutumiwa kufikisha au kutoa habari za umaarufu wa msanii au kundi la wasanii. Mara kwa mara, rekodi bora itakumbukwa kwa kufika kwake katika "nafasi ya kwanza", hizo albamu zao ambazo zimeuza zaidi kuliko nyingine angalau katika wiki moja.
Chati hii imeegemea sana upande mmoja tu wa mauzo (mauzo ya rejareja na yale ya dijitali) ya albamu huko nchini Marekani. Mauzo ya nyimbo yanaanza siku ya Jumatatu na kuishia Jumapili. Chati mpya inachapishwa kwa Alhamis inayofuata ikiwa na tarehe ya toleo lijalo la Jumamosi.
Fabolous
John David Jackson (amezaliwa tar. 18 Novemba 1977) ni msanii wa rekodi za hip hop kutoka nchini Marekani. Anafahamika zaidi kwa jina la kisanii kama Fabolous. Alikulia mjini Brooklyn huko New York City, alikuwa mmoja kati marapa wa East Coast ambao waliathiriwa na muziki wa Southern hip hop. Moja kati ya kazi zake za awali ambayo ilimletea umaarufu ni pamoja na "Can't Deny It" mnamo 2001, kutoka katika albamu yake ya kwanza ya "Ghetto Fabolous". Fabolous ametoa albamu tano, ambazo zote kwa ujumla zimeuza nakala zaidi ya milioni tatu huko nchini Marekani.
Fabolous alizaliwa John David Jackson mnamo tar. 18 Novemba 1977, na wazazi wenye asili ya Kiafrika-Kiamerika na Kidominika. Alikulia huko Bedford-Stuyvesant jirani kidogo na Brooklyn, New York. Wakati anasoma elimu ya juu, Fabolous akaanza kujifua katika masuala ya muziki wa rap. Alialikwa kurap moja kwa moja kipindi cha redio cha DJ Clue na kwenye WQHT Hot 97, ambapo kulimpatia uwezo wa kuweza kuingia mkataba na studio ya Desert Storm Records. Alipata kushirikishwa kwenye mamixi tepu kibao ya DJ Clue na mamixi tepu mengine mingi tu ya wasaniii wa Roc-A-Fella.
Joan Baez
Memsahib Joan Chandos Báez (Staten Island, New York, 9 Januari 1941), Joan Baez, ni mwimbaji kutoka nchi ya Marekani.
Joan Manuel Serrat
Joan Manuel Serrat i Teresa (Barcelona, 27 Desemba 1943) ni mwimbaji kutoka nchi ya Hispania.
Rufus Wainwright
Rufus Wainwright (Rhinebeck, Nueva York, 22 Julai 1973) ni mwimbaji kutoka nchi ya Marekani.
Nana Mouskouri
Memsahib Nana Mouskouri (Kigiriki, Nάνα Μούσχουρη, Chania, Creta, 13 Oktoba 1934) ni mwimbaji kutoka nchi ya Ugiriki.
Hugo Birger
Hugo Birger (12 Januari 1854 - 17 Juni 1887) alikuwa mchoraji kutoka Uswidi. Yeye alikuwa mwanafunzi katika shule ya sanaa mjini Stockholm. Mwaka 1887 alipata medali kwa picha zake "Syndafallet" (kuanguka ya mwanadamu). Uchoraji zake unapatikana katika Jumba la Sanaa la Göteborg na Makumbusho ya Uswidi mjini Stockholm.
Francesco Totti
Francesco Totti (amezaliwa 27 Septemba 1976 katika mji wa Roma) alikuwa mchezaji wa kandanda wa Italia akicheza kama mshambuliaji katika klabu ya A.S. Roma katika ligi ya Serie A ya Italia.
Internazionale Milano
Internazionale Milano, maarufu kama Inter au Inter Milan kwa wasio wataliano ni klabu ya mpira wa miguu iliyopo Milano nchini Italia. Ni moja ya timu zinazoheshimika duniani. Timu hii ilianzishwa mwaka 1908 na mashabiki wa AC Milan ambao walitaka timu iruhusu wachezaji wa kigeni ndio maana ikapata jina la Internazionale (ya kimataifa).
Kevin Peter Hall
Kevin Peter Hall (9 Mei 1955 – 10 Aprili 1991) alikuwa mwigizaji wa filamu kutoka nchini Marekani. Alifahamika sana kwa kucheza kwake katika filamu kama vile "Misfits of Science", "Prophecy", "Without Warning", na "Harry and the Hendersons". Alitambulika mno kwa kucheza uhusika wa filamu ya "Predator" na "Predator 2".
Hall alizaliwa mjini Pittsburgh, Pennsylvania. Baba'ke, Marcus Alvarez, alikuwa na urefu wa futi 6' 6" na mama'ke, Sylvia Hall, alikuwa na urefu wa futi 6' 2". Kwa urefu wa 7' 2", yeye alikuwa mrefu kupita wote katika familia ya wanandugu sita wa kiume, ambao wote wana zaidi ya 6' 5". Wakati wa masomo yake ya elimu ya juu katika shule ya Penn Hills High School, alifanya vyema sana katika mpira wa kikapu na kupata ufadhili wa kwenda kujiendeleza katika Chuo Kikuu cha George Washington huko mjini Washington, D.C.. Akiwa chuo, Hall aliendelea kucheza mpira wa kikapu na kujikita zaidi katika Sanaa za Tamthilia. Baada ya kumaliza, Hall akahamia nchini Venezuela kucheza mpira wa kikapu.
Hall amefanya igizo lake kwa mara ya kwanza mnamo mwaka wa 1979 kwenye filamo moja hivi ya kutisha ya "Prophecy". Kwa kufuatia kimo chake kirefu, mara nyingi sana alicheza uhusika wa jitu la kutisha. Ameonekana kama "kiumbe cha ajabu" kwenye filamu ya kutisha ya mwaka wa 1980, "Without Warning", na vilevile kacheza kama "Gorvil" kwenye filamu ya kutisha ya televisheni mnamo 1982, "Mazes and Monsters". Mnamo mwaka wa 1985, amepata kucheza kama mshiriki mwenzi kwenye mfululizo mfupi wa "Misfits of Science". Mwaka uliofuatia, Hall bado tena kacheza kama jitu la kutisha kwenye picha moja hivi ya kusisimua ya "Monster in the Closet", ikifuatiwa na uhusika wa "Harry" kwenye "Harry and the Hendersons".
Mnamo mwaka wa 1986, Hall alipata kucheza kama Predator kwenye filamu ya "Predator", ambayo imechezwa na nyota Arnold Schwarzenegger. Wakati wa hatua za utengenezaji wake, Predator ilibidi ichezwe na Jean-Claude Van Damme, ambaye alicheza katika vijisehemu kaadhaa vya kwanza vya Predator, lakini havikupewa kete. Watayarishaji wakaamua kuchukua mshiriki mwingine ambaye ni Hall hivyo basi Predator ameweza kuwashinda wahusika wa kawaida wa filamu. Hall akaenda tena kwenye mfululizo wa pili wa filamu ya Predator 2 mnamo mwaka wa 1990.
Kwa kufuatia uhusika wake wa kwenye "Predator", Hall amepata kuonekana tena kwenye "Big Top Pee-wee" (1988), na alipata kuuza sura kwenye "". Kuanzia 1989 hadi 1990, alikuwa na uhusika wa kujirudia kwenye ucheshi wa NBC almaarufu kama "227". Mnamo mwaka wa 1990, Hall akarudia tena uhusika wake kama Harry kwenye ambao unatokana na filamu. Alikuja kufa wa msimu wa kwanza wa mfululizo.
Hall amekutana na mwigizaji Alaina Reed wakati wanafanya matayarisho ya kipindi cha televisheni cha "227". Wawili hao waliona kwenye kipindi, halafu baadaye kwenye maisha ya kweli.
Wakati anafanyia kazi katika mfululizo wa "Harry and the Hendersons", Hall alitangaza kwamba alipatwa na UKIMWI baada ya kupata damu iliyoambukizwa wakati kuongezewa. Mnamo tar. 10 Aprili 1991, Hall alikufa kwa kichomi. Alikufa akiwa na umri wa miaka ipatayo 35.
Oak Park, Illinois
Oak Park ni mji wa Marekani katika jimbo la Illinois. Pia ni pambizo wa Chicago upande wa magharibi ya mji.
Kwa mujibu wa sensa iliyofanyika mnamo mwaka wa 2003, mji una wakazi wapatao 50,824 wanaoishi katika mji huu. Eneo lake ni 12 km².
Ernest Hemingway alizaliwa katika Oak Park.
Carl Larsson
Carl Larsson (28 Mei 1853 - 22 Januari 1919) alikuwa mchoraji, interior designer na mwanachama wa Nyendo ya Sanaa na Crafts kutoka Uswidi. Yeye alizaliwa katika Stockholm na familia yake ilikuwa maskini sana. Yeye alisoma katika Chuo cha Sanaa mjini Stockholm.
Mtaguso wa kwanza wa Laterano
Mtaguso wa kwanza wa Laterano unahesabiwa na Kanisa Katoliki mtaguso mkuu wa tisa katika historia yake, wa kwanza kufanyika Magharibi. Ulianza tarehe 18 Machi ukamalizika tarehe 11 Aprili 1123.
Mahali pake ni kwenye Kanisa kuu la Roma huko Laterano, mtaa wa Roma (Italia) alipokuwa anaishi askofu wake. Hukohuko baadaye ilifanyika mitaguso mingine minne ya Karne za Kati. Umuhimu wa kanisa hilo ulipungua hasa baada ya Papa kuhamia Vatikano.
Mtaguso uliitishwa na Papa Callixtus II (1119-1124) mnamo Desemba 1122, mara baada ya Mapatano ya Worms, ya kwanza kufanyika kati ya Papa na Dola Takatifu la Kirumi, iliyofurahisha sana wanakanisa, hata mwaka huo ulitajwa kuwa mwanzo wa kipindi kipya.
Mapatano hayo yalikomesha desturi ya walei kuteua viongozi wa Kanisa na wa utawa, yakitenganisha shughuli za kiserikali na zile za kidini, na kukubali kwamba mamlaka ya kiroho inatokana na daraja takatifu.
Ili kuthibitisha mapatano hayo, Papa alialika Roma maaskofu wote wa Magharibi. Waliohudhuria kweli walikuwa zaidi ya 900, wakiwemo maaskofu zaidi ya 300 na maabati 600 hivi. Papa mwenyewe aliendesha vikao.
Hakuna hati za mtaguso, ila matunda yake. Tunachojua ni kwamba Mapatano hayo yalisomwa yakapitishwa rasmi, pamoja na kanuni 22 au 25, ambazo nyingi zilikuwa zimeshapitishwa zamani.
Mtaguso wa pili wa Laterano
Mtaguso wa pili wa Laterano, uliofanyika kuanzia tarehe 4 hadi 11 Aprili 1139 chini ya Papa Inosenti II (1130-1143), unahesabiwa na Kanisa Katoliki kuwa mtaguso mkuu wa kumi.
Ni wa pili kufanyika Magharibi, kwenye Kanisa kuu la Roma (Italia).
Mtaguso ulihitajika kutokana na farakano lililotokea mwaka 1130 alipofariki Papa Honori II (1124-1130): hapo makardinali waligawanyika kuhusu Mapatano ya Worms, ambayo mwaka 1122 yalikuwa yamekomesha Mashindano kuhusu uteuzi wa maaskofu.
Isitoshe, kulikuwa na ushindani kati ya koo mbili za Roma, yaani Frangipane na Pierleoni.
Tarehe 14 Februari 1130, makardinali 16 waliosimama upande wa familia ya Frangipane walimchagua Gregorio Papareschi, aliyejiita Papa Inosenti II.
Saa chache baadaye, Pietro Pierleoni alichaguliwa na makardinali wengine na kujiita papa Anakleti II.
Hatimaye, kwa msaada wa Bernardo wa Clairvaux, Inosenti II alishinda na kukubaliwa na wengi, ingawa hakuweza kuhamia Roma mpaka baada ya mpinzani wake kufa (1138).
Mtaguso ulipaswa kurekebisha matokeo ya farakano hilo. Basi 
Inosenti II alifungua kikao na kuondoa madarakani maaskofu waliomfuata mpinzani wake.
Halafu papa alikusudia kuendeleza juhudi za urekebisho za Mtaguso wa kwanza wa Laterano. Hivyo zikapitishwa kanuni 30, ambazo nyingi kati yake zilikuwa za kurudia zile za zamani kuhusu usimoni, mapadri wenye wake n.k.
I'm Bad
"I'm Bad" (pia huandikwa I'm BAD) ni single ya kwanza kutoka katika albamu ya pili ya LL Cool J, "Bigger and Deffer". Ilitolewa mnamo mwaka wa 1987 kupitia studio za Def Jam Recordings na ilitayarishwa na kundi la watayarishaji The L.A. Posse na LL Cool J mwenyewe, na Russell Simmons akiwa kama mtayarishaji mkuu wa single. I'm Bad imefanya chati kadhaa katika "Billboard Charts", ikiwa pamoja na 84 kwenye Billboard Hot 100, 4 kwenye Hot R&B/Hip-Hop Songs, 23 kwenye Hot Dance Music/Maxi-Singles Sales, 34 kwenye Hot Dance Music/Club Play na 7 kwenye UK Singles Chart. Single hii ilifuatiwa na "I Need Love" na "Go Cut Creator Go".
Alpena, Michigan
Alpena ni mji wa Marekani katika jimbo la Michigan. Kwa mujibu wa sensa iliyofanyika mnamo mwaka wa 2000, mji una wakazi wapatao 11,000 wanaoishi katika mji huu. Mji upo m 180 kutoka juu ya usawa wa bahari.
Allah Peliharakan Sultan
Allah Peliharakan Sultan ni Wimbo wa Taifa wa Brunei. Kiswahili: "Mungu ambariki sultani".
Huimbwa kwa lugha ya kitaifa Kimalay. Wimbo ulitungwa mwaka 1947 na kufanywa wimbo la taifa kwa Brunei mwala 1951, wakati usultani huu bado ilikuwa nchi lindwa ya Uingereza.
Uliendelea kuwa wimbo wa taifa tangu uhuru mwaka 1984. Watoto wa shule huuimba kila asubuhi.
Transnistria
Transnistria ni jamhuri katika Moldova ya Mashariki. Inataka kuwa huru, lakini haiungwi mkono na mataifa mengine, isipokuwa Urusi ambao unaisaidia bila kuitambua rasmi.
Eneo lote ni la km² 4,163 (maji 2.35%).
Wakazi ni 475,665 (2015).
Du gamla, du fria
Du gamla, du fria ni Wimbo wa Taifa wa Uswidi. Kiswahili: "Wewe kale, Wewe bure". Imeandikwa 1844. Richard Dybeck aliandika.
Inno e Marcia Pontificale
Inno e Marcia Pontificale ni Wimbo wa Taifa wa Vatikani.
Muziki wake ulitungwa -bila maneno- mnamo mwaka 1869 na Charles Gounod kwa ajili ya sikukuu ya Papa Pius IX kuwa kasisi tangu miaka 50. Uliitwa "Marche pontificale" (Kifaransa kwa "Muziki wa kimaandamano kwa Papa").
Mwaka 1949 Papa Pius XII aliutangaza kuwa muziki rasmi wa Vatikani.
Wakati ule mpigakinanda wa Vatikani, Antonio Allegra (1905–1969) alitunga maneno kwa muziki katika lugha ya Kiitalia kama ifuatavyo:
Roma immortale di Martiri e di Santi,
Roma immortale accogli i nostri canti:
Gloria nei cieli a Dio nostro Signore,
Pace ai Fedeli, di Cristo nell'amore.
A Te veniamo, Angelico Pastore,
In Te vediamo il mite Redentore,
Erede Santo di vera e santa Fede;
Conforto e vanto a chi combatte e crede,
Non prevarranno la forza ed il terrore,
Ma regneranno la Verità, l'Amore.
Ewe Roma ya milele, ya wafiadini na watakatifu,
Roma ya milele, pokea nyimbo zetu
Utukufu kwa Mungu, Bwana wetu mbinguni
Amani kwa waumini kutoka Kristo katika upendo.
Tunakuja kwako, ewe mchungaji wa kimalaika,
Katika wewe twamwona Mwokozi mpole
Mrithi mtakatifu wa imani ya kweli na takatifu
Mfariji na kimbilio kwa wanaopigania imani
Mbavu na tishio hazitashinda
lakini ukweli na upendo vitatawala
I Need Love
"I Need Love" ilikuwa single ya pili kutoka katika albamu ya pili ya LL Cool J, "Bigger and Deffer". Wimbo huu huhesabiwa kama rap ballad ya kwanza na ilitolewa mnamo mwezi wa Septemba katika mwaka wa 1987. Ilifikia nafasi ya #1 kwenye chati za Hot R&B/Hip-Hop Songs na #14 kwenye chati za Billboard Hot 100 wakati huohuo inakuwa nyimbo ya kwanza katika nyimbo za rap kufurahia umaarufu zaidi katika chati za Ufalme wa Muungano, kwa kufikia #8 katika UK Singles Chart. Single hii ilishinda tuzo ya Soul Train Music Award for Best Rap - Single mnamo 1987. Wimbo huu uliwekwa nafasi ya #13 kwenye orodha ya Nyimbo Bora 100 za Rap na About.com. Namba kwenye orodha ya VH1 ya Nyimbo Kali 100 za Hip Hop.
Mlango wa La Pérouse
Mlango wa La Pérouse (Kijapani: Mlango wa Soya) ni jina la mlangobahari unaotenganisha visiwa vya Japani na Urusi. Upande wa kusini kipo kisiwa cha Hokkaido (Japani) na upande wa kaskazini kisiwa cha Sakhalin (Urusi).
Unaunganisha bahari ya Japani na bahari ya Okhotsk. Sehemu nyembamba ya mlangobahari ina upana wa kilomita 43. Kina cha maji hakizidi mita 40.
Jina la mlangobahari limetokana na mpelelezi Mfaransa Jean-François de La Pérouse, aliyepita hapa mwaka 1787 akachora ramani ya kwanza ya sehemu hii na kuandika habari zake.
Jiji la Quebec
Quebec (Kifaransa: "Ville de Québec"; Kiingereza: "Quebec City") ni mji mkuu na mji wa pili katika mkoa wa Quebec. Mwaka 2006 ilikuwa na wakazi 491,142 mjini, pamoja na mitaa ya jirani rundiko la mji lina wakazi 715,515. Eneo lake ni 454.26 km². Mji upo m 5 kutoka juu ya usawa wa bahari.
Jina la Saskatoon ni ya Kialgonquin, maana yake ni "ambapo mto linakuwa nyembamba lenye".
Mji ulianzishwa mwaka 1608.
Erik Thulin
Erik Thulin (amezaliwa 1974 mjini Linköping, Uswidi) ni askari na mwandishi kutoka Uswidi.
David Goldblatt
David Goldblatt (amezaliwa 29 Novemba 1930 mjini Johannesburg, Afrika Kusini) ni mpigapicha. Alipata tuzo Hasselbladspriset mwaka 2006.
Nargis
Nargis Dutt (, ; 1 Juni 1929 – 3 Mei 1981), alizaliwa na jina la "Fatima Rashid" alkini alifahamika zaidi kwa jina lake la kisanii kama Nargis, alikuwa mwigizaji wa filamu kutoka nchini India. Huhesabiwa kama mmoja kati ya waigizaji filamu wakali katika historia ya sinema za Kihindi. Alipata kuonekana kwa mara ya kwanza akiwa kama mtoto kwenye seti ya "Talash-E-Haq" mnamo 1935, lakini kazi yake ya uigizaji ilianza rasmi 1942 na "Tamanna". Wakati wa kazi zake ambazo zilitamba sana kunako miaka ya 1940 na 60, Nargis amepata kuonekana katika kazi kadhaa zenye-mafanikio, vilevile kwenye kazi ambazo ziliheshimika vibaya mno, nyingi katika hizo humshirikisha mwigizaji mwenzi na mtengenzaji wa filamu Raj Kapoor. Moja kati ya nyusika maarufu alizocheza ni pamoja na Radha (-liopa kushindanishwa kwenye Academy Award)- "Mother India" (1957), kazi ambayo alijipatia tuzo ya kama mwigizaji bora na Filmfare Awards na Karlovy Vary International Film Festival. Mnamo 1958, Nargis ameolewa na mshiriki mwenzake wa katika filamu ya "Mother India", mwigizaji Sunil Dutt, na akaachana na masuala ya soko la filamu. Alionekana mara kadhaa tu kwenye filamu za miaka ya 60.
Mbilimbi
Mbilimbi au mbirimbi ("Averrhoa bilimbi") ni mti unaozaa mabilimbi. Mti huu unatoka Asia na umepandwa sana katika kisiwa cha Unguja (Zanzibar).
Mbono
Mbono au mbono kaburi ("Jatropha curcas") ni mti au kichaka ambacho makokwa yake (mabono) yatoa mafuta yanayofaa. Mafuta haya hutumika ili kutengeneza mafuta ya kikaboni (biodiesel au petroli kutoka mimea).
Kuna vichaka vingine ambacho huitwa mbono pia, k.m.:
Mtaguso wa tatu wa Laterano
Mtaguso wa tatu wa Laterano uliitishwa na Papa Aleksanda III (1159-1181) ufanyike huko Roma mwaka 1179, kutokana na Amani ya Venezia kati ya Kaisari Federiko I wa Ujerumani na Lega Lombarda ya Italia kaskazini.
Unahesabiwa na Kanisa Katoliki kama mtaguso mkuu wa kumi na moja.
Ulihudhuriwa na viongozi wa Kanisa 300 na kufanyika katika vikao vitatu, tarehe 5 Machi, 7 Machi na 19 Machi 1179.
Ulijadili masuala mbalimbali na kuyatungia kanuni 27 na kutangua zile zilizotolewa na antipapa Paskali III. Kati ya maamuzi muhimu zaidi, mmojawapo ulihusu uchaguzi wa Papa, ukidai thuluthi mbili za kura za makardinali wote, bila ya kutofautisha haki za makundi yao matatu.
Wakamaldoli
Wakamaldoli ni Wabenedikto wanaomfuata mkaapweke Romwaldo, mwanzilishi wa monasteri ya Camaldoli (Italia) katika karne ya 11.
Urekebisho huo wa umonaki wa Benedikto wa Nursia uliathiri vizuri sana Kanisa Katoliki hasa kupitia kardinali wake Petro Damiani aliyepigania urekebisho wa Kanisa lote kuanzia Upapa.
Kufuatana na himizo la Mtaguso wa pili wa Vatikano kwa wamonaki kuanzisha monasteri katika nchi za misheni, Wakamaldoli wa kike walifungua nyumba nchini Tanzania karibu na Mafinga (mkoa wa Iringa), ambayo kisha kustawi imeanza kuzaa matawi.
Papa Alexander V
Alexander V (anajulikana pia kama "Petro wa Kandia", 1339 – 3 Mei 1410) kwa mtazamo rasmi wa Kanisa Katoliki alikuwa antipapa wakati wa Farakano la Magharibi (1378–1417), ingawa wanahistoria wengine wanamuona kuwa Papa halisi.
Aliogoza kuanzia 26 Juni 1409 hadi kifo chake mwaka 1410.
Camaldoli
Camaldoli ni monasteri muhimu katika eneo la msitu la kijiji cha Poppi, katika mkoa wa Toscana, Italia.
Ndiyo asili ya tawi la Wakamaldoli wa wamonaki Wabenedikto.
Ilianzishwa mwaka 1023 hivi na Romwald abati kwa ruhusa ya askofu Tedaldo wa Arezzo.
Shirika la Yesu
Shirika la Yesu (kwa Kilatini Societas Iesu, kifupi "S.J." au "S.I." au "SJ" au "SI") ni shirika kubwa la watawa wanaume 19,216 katika Kanisa Katoliki, lililoenea katika nchi 112 za kontinenti 6.
Wanashirika wanaitwa Wajesuiti na ni maarufu pia kwa elimu yao ya juu katika fani mbalimbali, za kidunia na za kidini.
Mwanzilishi wake ni Ignas wa Loyola, Mhispania ambaye alikuwa mwanajeshi. Mwaka 1521 alijeruhiwa vibaya vitani. Alipokaa hospitalini muda mrefu akasikia wito wa Mungu uliobadilisha maisha yake. Kisha kuacha jeshi, akamtolea Bikira Maria upanga wake akawa "Mwanajeshi wa Kiroho". Alifuata kwa juhudi zote maisha ya kiroho na kutunga Mazoezi ya Kiroho ili kuongoza watu wamfuate Yesu Kristo.
Mwaka 1534, Ignas alikusanya vijana sita wakaweka nadhiri za ufukara, useja mtakatifu na utiifu, halafu ile ya kumtii daima Papa.
Kisha kusoma teolojia akapadrishwa. Akakusanya kikundi cha marafiki akiwaongoza kujenga maisha ya kiroho kwa njia ya mazoezi ya pekee. Wote walifuata utaratibu uleule. Kila mwaka walikutana kwa kipindi cha sala, kutafakari na kusoma kilichofuata hatua au mbinu maalumu. Wengi walianza kumfuata na chama chake kikakubaliwa na Papa mwaka 1540.
Shirika la Yesu lilikuwa chombo muhimu sana cha urekebisho wa Kikatoliki kikiwa jumuia ya mapadri iliyoongozwa na "Jenerali" wake akitumia nidhamu ya kijeshi.
Shabaha kuu ilikuwa kutetea Kanisa chini ya Papa.
Kila mwanachama alitakiwa kuwa na elimu ya juu. Hivyo Kanisa Katoliki liliimarika katika teolojia, jambo lililowahi kukazwa zaidi na Waprotestanti.
Mapadri Wajesuiti walifanya hasa kazi ya ualimu wakiunda shule na kufundisha vijana elimu pamoja na upendo kwa Kanisa Katoliki.
Mkazo mwingine ulikuwa kufufua utaratibu wa maungamo. Popote Ulaya Wajesuiti walikuwa washauri hasa wa watawala Wakatoliki. Waliposikiliza ungamo la dhambi zao walipata nafasi nzuri ya kuwapa mawazo na kusababisha hatua za serikali dhidi ya Waprotestanti.
Hivyo kwa athari ya Wajesuiti polepole Uprotestanti ulirudi nyuma katika nchi za Ulaya ambako wakazi wengi walikuwa wameanza kufuata mafundisho ya Martin Luther na Calvin lakini watawala walikuwa bado Wakatoliki.
Papa Fransisko ni wa kwanza kutokea shirika hilo.
Peter Eriksson
Lars-Johan Peter Eriksson (* 3 Agosti 1958 Tranås, Småland) ni mwanasiasa kutoka nchi ya Uswidi. Ni mmoja wa viongozi wa Mazingira Green Party nchini Uswidi. Mwaka 2002 alichaguliwa bungeni.
Tetemeko la ardhi nchini Chile 2010
Tetemeko la ardhi nchini Chile 2010 lilikuwa tetemeko la ardhi nchini Chile. Ilijiri 27 Februari 2010. Angalau watu 800 walikufa.
Mtaguso wa nne wa Laterano
Mtaguso wa nne wa Laterano (1215) unahesabiwa na Kanisa Katoliki kama mtaguso mkuu wa kumi na mbili.
Uliitishwa na Papa Inosenti III (1198-1216) kama kilele cha kazi yake.
Ulihudhuriwa na maaskofu zaidi ya 400 (wakiwemo mapatriarki wa Kilatini wa Konstantinopoli na Yerusalemu na wawakilishi wa wale wa Antiokia na Aleksandria), na wakuu wa watawa zaidi ya 800, mbali na mabalozi wa watawala wa nchi mbalimbali.
Mada kuu zilikuwa Vita vya msalaba, Mashindano kuhusu uteuzi wa viongozi wa Kanisa, mamlaka ya Papa, mwenendo wa makleri, mashirika ya kitawa, imani (kuhusu ekaristi n.k.), na wajibu wa Wakristo wote kupokea sakramenti ya kitubio walau mara moja kwa mwaka.
Kutokana na wingi na umuhimu wa mafundisho na maamuzi yaliyotolewa, mtaguso huo unahesabiwa kuwa kati ya ile iliyoathiri zaidi Kanisa hadi leo.
Mtaguso uliitishwa mjini Roma na Papa Inosenti III kwa hati "Vineam Domini Sabaoth", iliyotolewa tarehe 19 Aprili 1213.
Papa mwenyewe ndiye aliyefungua kikao kwa hotuba ya kusisimua tarehe 11 Novemba 1215, naye tarehe 30 Novemba alipendekeza kanuni 70 ambazo zilipitishwa bila ya kupingwa.
Hivyo mtaguso huo ulizidi kukusanya mamlaka ya Kanisa mikononi mwa Papa.
UNESCO-IHE
UNESCO-IHE ni kifupi cha "United Nations Educational, Scientific and Cultural Organization - Institute for Hydrological Education", au Taasisi ya Elimu ya Maji ya UNESCO.
Ni taasisi ya kimataifa kwa ajili ya elimu ya maji iliyoanzishwa rasmi mwaka 2003. UNESCO-IHE inaendeleza kazi iliyoanzishwa na IHE mwaka 1957. Wakati huo IHE ilikuwa ikitoa stashahada ya juu katika fani ya uhandisi wa maji na utaalamu wa kiufundi kwa nchi zinazoendelea.
Taasisi ya Kimataifa ya maji, UNESCO-IHE ipo katika mji wa Delft nchini Uholanzi (Netherlands), na inamilikiwa na nchi zote wanachama wa Shirika la Umoja wa Mataifa la Elimu, Sayansi na Utamaduni (UNESCO). Ilianzishwa kama taasisi la daraja la kwanza kwa mujibu wa UNESCO kwa ushirikiano na Serikali ya Uholanzi.
Ni taasisi kubwa zaidi ya elimu ya maji duniani, na taasisi pekee katika mfumo wa Umoja wa Mataifa iliyopewa mamlaka ya kutoa shahada za uzamili katika sayansi.
Majukumu ya UNESCO-IHE yanaainishwa kama ifuatavyo : Tangu ianzishwe mwaka 1957, taasisi ya IHE -kama ilivyojulikana- imeshatoa stashahada kwa wataalamu(wahandisi na wanasayansi) zaidi ya elfu kumi na nne( 14,000) wengi wao kutoka nchi zinazoendelea, za mpito zinazowakilisha nchi mia moja na sitini(160) (Wahandisi na wanasayansi) karibu kabisa kutoka zinazoendelea / mpito ya nchi, anayewakilisha 160 nchi. Na imeshatunuku shahada ya falsafa (PhD) kwa watahini za sabini na tano(75),na kufanya utafiti mblimbali na kujenga uwezo wa kitaalamu katika miradi duniani kote.
Malibu's Most Wanted
Malibu's Most Wanted ni filamu ya vichekesho ya mwaka wa 2003 ambayo imetungwa na kuchezwa na Jamie Kennedy akiwa na washiriki wenzi Taye Diggs, Anthony Anderson, na Regina Hall.
Filamu hii ilitungwa na waanzilishi wa "MADtv", Fax Bahr na Adam Small, ambao pia wamesimama kama watayarishaji wa filamu hii.
Uhusika wa "B-Rad" awali ulionekana kipindi cha kujificha kwenye kamera cha Jamie Kennedy, "The Jamie Kennedy Experiment", lakini ilianza tangu enzi zake za ucheshi wake wa wima na kuufanya kama utaratibu endelevu.
Filamu inaanza katika maisha ya familia ya Bill Gluckman, seneta Myahudi Mzungu kutoka mjini Malibu, California ambaye anagombea Ugavana wa California. Mtoto wake Brad ni Wigger (Wigger ni nadharia ya mtu Mzungu anayefuata tabia au tamaduni za Wamarekani Weusi - hasa katika hip hop), amejipendekeza mwenyewe jina la utani la "B-Rad" licha ya kuwa na utajiri katika familia yake, maisha ya kivulini. Imetokea, wanachama wa Bwana Gluckman wa kampeni za kisiasa wamekuwa na wasiwasi na upuuzi wa Brad, tabia za kishenzi zinazopelekea kuharibu nafasi ya baba'ke asichaguliwe.
Wanachama wa kikosi cha kampeni kimekodisha waigizaji wawili, ambao hawajui undani zaidi wa maisha ya mjini zaidi ya B-Rad, kwa kuigiza kama majambazi, wakamtekanyara, na wakampeleka huko South Central Los Angeles ambapo walitumainia kwamba Brad ataogopa kwa kuwa yeye mzungu - hasa baada ya kushuhudia maisha ya kitaa yapo vipi. Kwa bahati mbaya kila aliyejiingiza, mpango unavurugika baada ya Brad kutaka kujihusisha na vikundi vya kihuni na baadaye akajiingiza mwenyewe na wale waigizaji waliotumwa kuja mzingua nao pia wanamwongoza pabaya.
East Orange, New Jersey
East Orange ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 65,000 wanaoishi katika mji huu. Mji upo m 50 kutoka juu ya usawa wa bahari.
Hackensack, New Jersey
Hackensack ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 6 kutoka juu ya usawa wa bahari.
Englewood, New Jersey
Englewood ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 30,000 wanaoishi katika mji huu. Mji upo m 9 kutoka juu ya usawa wa bahari. Eneo lake ni 12.8 km².
Teaneck, New Jersey
Teaneck ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 33 kutoka juu ya usawa wa bahari.
Maplewood, New Jersey
Maplewood ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 20,000 wanaoishi katika mji huu. Mji upo m 131 kutoka juu ya usawa wa bahari.
West Orange, New Jersey
West Orange ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 135 kutoka juu ya usawa wa bahari.
Independent Leaders
Independent Leaders ni jina la kutaja albamu ya kwanza ya kundi la muziki wa hip hop la Naughty by Nature. Albamu ilitolewa wakiwa wanatumia jina la New Style mnamo 1989 katika studio ya MCA Records. Matayarisho ya albamu yamefanywa na kundi wenyewe.
Atlantic City, New Jersey
Atlantic City ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 35,000 wanaoishi katika mji huu. Mji upo m 0 kutoka juu ya usawa wa bahari.
Paterson, New Jersey
Paterson ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 145,000 wanaoishi katika mji huu. Mji upo m 32 kutoka juu ya usawa wa bahari.
Sochi
Sochi ni mji wa Urusi katika mkoa wa Krasnodar Krai. Kwa mujibu wa sensa iliyofanyika mnamo mwaka wa 2002, mji una wakazi wapatao 330,000 wanaoishi katika mji huu. Mji upo m 30 kutoka juu ya usawa wa bahari.
Rivers State
Rivers State ni mojawapo wa majimbo 36 ya Nigeria. Mji wake mkuu ni Port Harcourt. Kusini limepakana na Bahari ya Atlantic, Kaskazini na jimbo la Imo Abiaand Anambra , Mashariki na jimbo la Akwa Ibom na Magharibi majimbo ya Bayelsa na Delta. Kama jimbo la Delta State, Rivers State ina Waigbo wengi wa koo tofauti, lakini wengi ni wa ukoo wa Ikwerre. Pia ogoni wa Ijaw wako kwa idadi chache.
Sehemu ya ndani ya jimbo hili ina Msitu wa mvua ya kitropiki; kuelekea pwani, mazingira ya Niger Delta huwa maumbile ya mabwawa ya mangrove.
Rivers State ilikuwa sehemu ya Oil Rivers Protectorate kuanzia 1885 hadi 1893, wakati ilikuwa sehemu ya Niger Coast Pretectorate. Mwakani 1900 kanda hii ilishikanishwa na maeneo huru ya Royal Niger Company na kuunda ukoloni wa Kusini mwa Nigeria.
Jimbo hili liliundwa mwakani 1967 kwa kugawanyishwa kwa Kanda ya Mashariki wa Nigeria. Kufikia mwaka 1996 jimbo hili lilijumuisha eneo ambalo kwa sasa ni Bayelsa State.
Rivers State imegawanywa katika maeneo 23 ya Serikali za Mitaa (LGAs):
Jimbo la Rivers State ndilo lenye uchumi wa pili mkubwa zaidi nchini Nigeria, likifuata Lagos State ambalo ni la kwanza. Lilikuwa na jumla ya Pato la Taifa la dola za Marekani 21,073,410,422 ambalo ni kubwa kuliko mengi ya mapato ya mataifa ya Bara la Afrika. Bandari mbili kuu, Viwanja vya ndege, na viwanda mbalimbali vimeenea kote kwenye jimbo hili hasa katika mji mkuu wa Jimbo.
Hebe Camargo
Hebe Maria Camargo (Taubaté, 8 Machi, 1929 - 29 Septemba, 2012) alikuwa mwimbaji na mwigizaji ya Brazil.
Screen Actors Guild Awards
Screen Actors Guild Awards ni jina la kutaja tuzo zinazotolewa kila mwaka na Screen Actors Guild (SAG) kutambulisha au kupambanua kazi zilizofanywa na wanachama wake (yaani, hutolewa kwa ajili ya wanachama wa SAG tu, basi). Kijisanamu kinachotolewa, kinamwonesha mwanaume aliye-mtupu kashikilia visanamu viwili - kimoja cha kuchekesha na kingine cha kusikitisha, kinaitwa Actor. Kina urefu wa inchi 16, uzani wa ratili 12, na ni kalibu ya shaba nzito.
SAG Awards imekuwa moja kati ya sherehe kubwa za ugawaji wa tuzo huko mjini Hollywood tangu mwaka wa 1995.
NAACP Image Awards
NAACP Image Awards ni tuzo zinatolewa kila mwaka na American National Association for the Advancement of Colored People kutukuza au kutuza kazi zilizofanywa vyema na watu wa rangi tofauti katika filamu, televisheni, muziki, na fasihi.
Sawa tu na tuzo nyingine, kama vile Oscars na Grammys, kundi au jamii zote 35 za Image Awards huchaguliwa na wanachama wa NAACP. Pia kuna tuzo za vyeo au heshima kwa mtu fulani, ikiwa pamoja na Tuzo ya Rais, Tuzo ya Mwenyekiti, Mburudishaji wa Mwaka na The Image Award Hall of Fame.
Baptisti
Baptisti ni neno linalotumika pengine kuelezea kinachohusika na mapokeo maalumu ndani ya Ukristo wa Kiprotestanti na hasa kutajia mali au makanisa ya Wabaptisti au madhehebu ya Kibaptisti, ambayo ni kati ya yale yenye waumini wengi zaidi duniani. Wanakadiriwa kuwa milioni 110 katika jumuia 220,000.
Mapokeo hayo yamechukua jina lake kutokana na mkazo juu ya imani ya wafuasi wa Yesu Kristo kwamba wanapaswa kuzamishwa ndani ya maji mengi ili kuonyesha imani yao.
Kwa sababu hiyo Wabaptisti hawana desturi ya kutoa ubatizo kwa watoto wachanga.
Mbali ya msimamo huo, Wabaptisti wanatofautiana sana katika teolojia na miundo yao.
Msimamo wa Kibaptisti ulijitokeza kwanza Uswisi katika karne ya 16, lakini ulipata nguvu zaidi Uingereza katika karne ya 17.
Huko Marekani mwaka 1639 Roger Williams alianzisha kanisa la Kibaptisti mjini Providence, Rhode Island na John Clarke alianzisha kanisa la Kibaptisti mjini Newport, Rhode Island. Haieleweki vyema kanisa gani kati ya hayo lilifunguliwa kwanza. Kumbukumbu za makanisa yote mawili zimepotea.
Mbali na Marekani na Ulaya, siku hizi kuna Wabaptisti wengi hasa Nigeria (milioni 2.5), India (milioni 2.4), Congo (DRC) (milioni 1.9) na Brazil (milioni 1.7).
Mharagwe
Mharagwe (pia: mharage) ni jina la mimea mbalimbali ya familia Fabaceae lakini mara nyingi sana "Phaseolus vulgaris".
Mimea hii inatambaa au inapanda juu ya mimea mingine na matunda yake ni makaka marefu yaliyo na mbegu zinazoitwa maharagwe.
Licha ya mbegu hata makaka mabichi huliwa kama maharagwe-mboga.
Mkoa wa Mashariki
Mkoa wa Mashariki ni jina la maeneo mbalimbali katika nchi tofauti, k.m.: